Lubij

Lubij ( Löbau) je wulke wokrjesne město w Hornjej Łužicy, na juhowuchodnej kromje serbskeho kraja. Leži při rěčce Lubaće pod Lubijskej horu a ma něhdźe 14.000 wobydlerjow.

 Stawizny 
Město naspomni so prěni raz w lěće 1221 wot biskopa Bruna II. z Mišna jako Lubaw a bu pod čěskim knjejstwom jako wobtwjerdźene wikowanske a přemysłowe městno na platowje wyše Lubaty zapołožene. W lěće 1346 załoži so w Lubiju Zwjazk hornjołužiskich šesćiměstow. Dla centralneho połoženje w Hornjej Łužicy bě Lubij hač do lěta 1815 ze schadźowanišćom zwjazka.

 Měšćanske dźěle 
Do Lubija słušeja slědowace wsy a měšćanske dźěle:

Dalše sydlišća na měšćanskim teritoriju su Dołhaćicy, Serbske Kundraćicy a Serbske Pawlecy (k Róžanam), Stwěšin (k Njeznarowam) a Wujer (ke Ketlicam). W někotrych tutych wsow wužiwachu hač do spočatka 20. lětstotka Lubijski dialekt serbšćiny.

Serbske kemše, předewšěm za wobydlerjow zafarowaneju wjeskow Wolešnica a Stary Lubij, wotměwachu so po reformaciji w něhdyšej Franciskanskej cyrkwi, kotraž so tohodla tež Serbska cyrkej mjenowaše. Prědowanja běchu spočatnje jenož serbske, pozdźišo potom serbske a němske. Spočatk 20. lětstotka běše hišće kóždu druhu njedźelu serbska Boža słužba a šěsć króć wob lěto Bože wotkazanje w serbskej rěči.Die Parochie Löbau. W: Neue sächsische Kirchengalerie, Die Diöcese Löbau. Lipsk, 1908, str. 1–56, tule str. 22sl. (digitalizat)

 Wobchad 
Přez Lubij wjedźetej zwjazkowej dróhi 6 (Bremerhaven–Drježdźany–Zhorjelc) a 178 (Nosaćicy-Žitawa). 

W Lubiju namakatej so železniske dwórnišćo a křižowanišćo. Běži přez nje železniska čara Drježdźany–Zhorjelc a započinatej tu železniskej čarje do Habrachćic a do Žitawy. Kolije něhdyšeje čary do Radworja su wot lěta 2004 wottorhane a něhdyša čara do Budestec bu w lěće 2008 wottwarjena. Na ćělesu čary natwarichu kolesowansku šćežku.

 Politika 
Město słuša k sakskemu wólbnemu wokrjesej 59 (Zhorjelc 3) a k zwjazkowemu wólbnemu wokrjesej 157 (Zhorjelc).

 Wosobiny 
 Pawoł Šołta (1875–1948) – farar, spisowaćel a domiznowědnik; 1900–1948 katolski farar w Lubiju

 Žórło 

 Wotkaz 

Kategorija:Město w Sakskej
Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Sydlišćo při Lubaće

Kategorija:Wokrjes Zhorjelc
Kategorija:Prěnje naspomnjenje 1221
Kategorija:Wulke wokrjesne město w Sakskej